**Eulogia Merle**, nada en Buenos Aires o 7 de xaneiro de 1979, é unha deseñadora e pintora arxentina, radicada en Madrid.

Traxectoria
-----------

Retrato de Wifredo Ricart, por E. Merle, no MUNCYT, A Coruña.
Retrato de Virgilio Leret, por E. Merle, no MUNCYT
Retrato de Bartolomé de Medina, por E. Merle, no MUNCYT
Eulogia Merle naceu e estudou Belas Artes en Buenos Aires, pero tempo despois foi a vivir a Madrid, onde se dedica a traballar como ilustradora de forma constante para o xornal *El País* e, posteriormente, tamén para *La Nación* de Buenos Aires. Así mesmo traballou en diferentes editoriais ilustrando libros de literatura para adultos e infantís. Eulogia é unha artista cunha forte defensa dos seus principios e unha clara visión de como afrontar a realidade dos medios. Hoxe en día segue vivindo en España.

No ano 2000 publicou o seu primeiro libro (*La vida de las abejas*, de Maurice Matter), nunha editorial que se chamaba Longseller. Toda a súa vida foi debuxante, nunca deixou de debuxar e, buscando un pouco a súa saída laboral, pasou pola escenografía, entre outras cousas. Pero a ilustración gustáballe moito. Fixo unha carpeta con ilustracións propias para o libro *La peste* de Albert Camus para presentar en editoriais. 

Nese momento na Arxentina estaba nunha situación complicada, e tomou a decisión de ir a España co seu libriño ilustrado. Presentouno en moitas editoriais, e aínda que lle gustaban os debuxos, nunca a chamaron, até que chegou o momento de *El País*. Púxose en contacto cun debuxante arxentino que traballa no xornal, conseguille unha entrevista, e contratárona.

Eulogia Merle e, aínda que ela se autodefine como unha simple debuxante, é realmente unha artista, porque non se lle escapa ningunha forma de creación, desde a escritura ao vídeo. Merle é unha artista comprometida, progresista e «non pinta para señoras elegantes».

En 2019 fixo unha exposición, titulada *Reflexiones*, en Madrid, e outra no ano seguinte, no hotel *Emperador*, tamén en Madrid, con quince obras, algunhas anteriores e, sobre todo, varias novas, preparadas expresamente para esta mostra. 

Participou na homenaxe que numerosos artistas lle dedicaron a Chavela Vargas, *Llorando a Chavela*, na Casa América de Madrid, e interveu tamén no *Festival Luminaria*, en Madrid, que trataba de revitalizar e dar novo valor aos espazos urbanos perdidos. Ademais diso están os talleres que dirixe, as obras que lle encargan, e o traballo no seu estudio.

Nas súas palabras, Merle di que «non cre moito na arte como ferramenta de transformación social; os artistas xa non podemos facer iso, moi rara vez se consegue facer algo que cambie de verdade, non xa o mundo, senón sequera ás persoas que o ven. Agora ben, hai que intentalo: o movemento cara a esa transformación e o correcto, temos que vivir para transformar a realidade e lograr que nela caibamos todos».

O seu traballo do MUNCYT
------------------------

No Museo Nacional de Ciencia e Tecnoloxía (MUNCYT) da Coruña realizou 100 retratos no *Salón de los ilustres*. Un traballo en equipo con xente moi interesante, científicos e divulgadores de todo o país, co lúcido Ramón Núñez Centella á cabeza, para o cal houbo que facer unha investigación para retratar cen ilustres das ciencias da península Ibérica. O traballo tiña que estar rematado a finais de 2011 para a inauguración do edificio *Prisma de Cristal* deseñado polos arquitectos Victoria Acebo e Ángel Alonso. Logo as ilustracións foron impresas en metacrilato transparente nunhas superimprentas planas en Lugo. 

Deseñouse un dameiro. Cada cadrado coa ilustración mide 60×60 cm. O mural mide 10×6 m. É unha obra que pertence ao Museo e pode visitarse.

Notas
-----

1. 1 2  Nehuen Wolf (9 de outubro de 2017). "Eulogia Merle: "la gente creía que mi nombre era un pseudónimo porque les parecía que mis trabajos no estaban desarrollados de una forma femenina"". *Prensa r.MUTT*. Arquivado dende o orixinal o 04 de xuño de 2020. Consultado o 16 de maio de 2020.
2. 1 2 3  Luis Algorri (20 de xaneiro de 2020). "Eulogia Merle: "El arte siempre debe ir a contracorriente"". *10 minutos*. Consultado o 16 de maio de 2020.
3. ↑  Eulogia Merle. Proyecto MUNCYT Arquivado 21 de setembro de 2020 en Wayback Machine..

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eulogia Merle Modificar a ligazón no Wikidata*** |

### Ligazóns externas

* Eulogia Merle. Arte Arquivado 29 de maio de 2020 en Wayback Machine. en wordpress.com

|  |  |
| --- | --- |
| Control de autoridades | 
* Wd: Q94585312
* WorldCat
* VIAF: 32146708108000841620
* BNE: XX1711808
* GND: 110438339X
* ISNI: 0000 0001 1927 8609
* LCCN: no2011056237

 |